মকর সংক্রান্তির প্রথম দিনে মহাকুম্ভে পুণ্যস্নান সারলেন ১০০ লক্ষের বেশি পুণ্যার্থী

লখনউ: আজ প্রয়াগরাজে (Prayagraj) মকর সংক্রান্তির (Makar Sankranti) পুণ্যতিথিতে স্নান (Holy Bath) সারলেন লক্ষ লক্ষ ভক্ত। প্রশাসনের দাবি, প্রথম দিনে প্রায় ১০০ লক্ষের (10 milliion) বেশি ভক্ত এদিক পবিত্র স্নানে অংশ নিয়েছেন। দেশ বিদেশ থেকে বহু মানুষের সমাগম হয়েছে এই মহাকুম্ভে (Mahakumbh)।

অনেক বিদেশি ভক্তদের গলাতেও শোনা গেল ‘ভজন’। প্রশাসনের দাবি প্রায় ৪০ কোটি বেশি ভক্ত সমাগম হয়েছে, যার মধ্যে অধিকাংশ এসেছে আমেরিকা ও রাশিয়া থেকে।

ধর্মীয় বিশ্বাস (Religious Beliefs) অনুযায়ী সব পাপ ধুয়ে যায় এই পবিত্র স্নানে। মাঘ মাসে সূর্য যখন মকর রাশিতে আসে তখন সেই তিথিকে বলে মকর সংক্রান্তি। পৌষ মাসের শেষ দিন এই বিশেষ তিথি।

আরও পড়ুন: হিন্দুশাস্ত্র মতে মহাকুম্ভের পুণ্যস্নান অতি পবিত্র, জানুন এর পিছনে আসল ব্যাখ্যা

হিন্দু ধর্মাবলম্বীদের কাছে এই দিনটির বিশেষ মাহাত্ম্য রয়েছে। এই তিথির সঙ্গেই জড়িয়ে কুম্ভ স্নান। দেশ-বিদেশ থেকে কয়েক কোটি মানুষের সমাগম হয় এই মহাধর্মীয় উৎসবকে কেন্দ্র করে। হিন্দু ধর্মাবলম্বীদের বিশ্বাস এদিন, দেবতা, দানব, কিন্নর, মানব সবাই গঙ্গাস্নানের পুণ্যলাভ করতে চান।

চারহাজার হেক্টর জুড়ে এই মহাকুম্ভ মেলার আয়োজন করা হয়েছে। মেলা ১৩ জানুয়ারি শুরু হয়েছে এবং ২৬ ফেব্রুয়ারি মহাশিবরাত্রির দিনে শেষ হবে।

প্রতি ১২ বছর অন্তর অনুষ্ঠিত হওয়া মহাকুম্ভের এই সংস্করণটি বিশেষভাবে গুরুত্বপূর্ণ বলে দাবি করছেন অনেকেই। ১৪৪ বছর পর গ্রহ-নক্ষত্রের এক বিরল অবস্থানের কারণে এবারের মহাকুম্ভ মেলা অন্যান্য বারের থেকে অনেকটাই গুরুত্বপূর্ণ।

উত্তরপ্রদেশ সরকার সূত্রে খবর, প্রায় ৪৫ কোটি মানুষ এই মহাকুম্ভে যোগ দিতে পারেন। কড়া নিরাপত্তার ঘেরাটোপে মহাকুম্ভ। চলছে কৃত্রিম বুদ্ধিমত্তা এইআই নজরদারি। পরিস্থিতির দিকে নজর রেখেছেন উত্তরপ্রদেশের মুখ্যমন্ত্রী যোগী আদিত্যনাথ। প্রায় সাত-স্তরীয় নিরাপত্তা বলয়ে মুড়ে রাখা হয়েছে। ২৭০০ কৃত্রিম বুদ্ধিমত্তাসম্পন্ন ক্যামেরা বসানো হয়েছে।

পাশাপাশি, গঙ্গা, যমুনা ও সরস্বতী নদীর সঙ্গমে যখন লক্ষ লক্ষ ভক্ত স্নান করবেন, তখন তাঁদের নিরাপত্তার জন্য জলের নিচে অত্যাধুনিক ড্রোন চালানো হবে বলে জানা গিয়েছে। সাড়ে সাত হাজারে বেশি বাস মোতায়েন আছে। যেগুলি ৭৫টি পয়েন্ট থেকে ছাড়বে। সরাসরি সেইগুলি গন্তব্যস্থল কুম্ভমেলা। থাকছে ৫৫০ টি শাটল বাসের ব্যবস্থাও থাকছে। ভারতীয় রেল ১৩ হাজার স্পেশাল ট্রেন গোটা দেশজুড়ে চালাবে।